એક જૂની કહેવત છે કે વાંદરો ઘરડો થાય પણ ગુલાંટ ન ભૂલે. એવા ત્રણ ઘરડા વાંદરાઓ એટલે કે ત્રણ નૉટી નૉટી અંકલોનાં તોફાનોની વાર્તા કહેતી ફિલ્મ ‘શૌકીન’ ૧૯૮૨માં બાસુ ચૅટરજીએ બનાવેલી. હવે ફિલ્મમેકર તિગ્માંશુ ધુલિયાએ એ જ વાર્તાને નવેસરથી પોતાની સ્ટાઇલમાં કહેવાનું નક્કી કર્યું છે. તેમણે લખેલી અને અભિષેક શર્માએ ડિરેક્ટ કરેલી ફિલ્મને ત્રણ સિનિયર ઍક્ટર્સ માંડ ઊંચકે છે ત્યાં જ અક્ષયકુમારની એન્ટ્રી થાય છે અને આખી ફિલ્મને હિટ ઍન્ડ રનની જેમ ઊંચકીને ઢસડી જાય છે.